
N á v r h   u z n e s e n i a


UZNESENIE č..../2024
zo dňa 16.02.2024 

Zastupiteľstvo Bratislavského samosprávneho kraja po prerokovaní materiálu


schvaľuje


Všeobecne záväzné nariadenie č. ..../2024 ktorým sa mení a dopĺňa Všeobecne záväzné nariadenie Bratislavského samosprávneho kraja č. 2/2023 o bližších podmienkach poskytovania sociálnych služieb, o spôsobe určenia úhrady, výške úhrady a spôsobe platenia úhrady za sociálne služby, ktoré sú poskytované zariadeniami sociálnych služieb 
v zriaďovateľskej pôsobnosti Bratislavského samosprávneho kraja v znení Všeobecne záväzného nariadenia Bratislavského samosprávneho kraja č. 4/2023 o bližších podmienkach poskytovania sociálnych služieb, o spôsobe určenia úhrady, výške úhrady a spôsobe platenia úhrady za sociálne služby, ktoré sú poskytované zariadeniami sociálnych služieb 
v zriaďovateľskej pôsobnosti Bratislavského samosprávneho kraja.


































D ô v o d o v á  s p r á v a


Uznesením Zastupiteľstva Bratislavského samosprávneho kraja č. 167/2023 zo dňa 15.12.2023 bol schválený dodatok zriaďovacej listiny GAUDEAMUS – zariadenie komunitnej rehabilitácie, Mokrohájska 3, 845 12  Bratislava (ďalej len „GAUDEAMUS - ZKR“),  ktorým GAUDEAMUS - ZKR začne v súlade s § 42 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“), poskytovať prepravnú službu.

Prepravná služba sa poskytuje fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom alebo fyzickej osobe s nepriaznivým zdravotným stavom s obmedzenou schopnosťou pohybu po rovine alebo 
po schodoch a obmedzenou schopnosťou orientácie. 

Zriadiť a poskytovať prepravnú službu vyplynulo z praxe pri poskytovaní sociálnych služieb. Ide najmä o prepravu do a zo zdravotníckych zariadení, ale aj o prepravu 
na pracovné, vzdelávacie, rodinné a občianske aktivity.

Poskytovanie prepravnej služby, ako pilotného projektu Bratislavského samosprávneho kraja, v zariadení sociálnych služieb GAUDEAMUS – zariadenie komunitnej rehabilitácie, sa predpokladá na využívanie najmä prijímateľmi sociálnej služby v zariadeniach sociálnych služieb v zriaďovateľskej pôsobnosti BSK. 

Sociálna služba bude dostupná aj pre ostatných obyvateľov bratislavského kraja, ktorí sa preukážu splnením podmienok v súlade s § 42 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.














Zastupiteľstvo Bratislavského samosprávneho kraja



[image: ]


Všeobecne záväzné nariadenie 
Bratislavského samosprávneho kraja

č. .../2024

zo dňa ............. 2024


ktorým sa mení a dopĺňa Všeobecne záväzné nariadenie Bratislavského samosprávneho  kraja č. 2/2023 o bližších podmienkach poskytovania sociálnych služieb, o spôsobe určenia úhrady, výške úhrady a spôsobe platenia úhrady za sociálne služby, ktoré sú poskytované zariadeniami sociálnych služieb v zriaďovateľskej pôsobnosti Bratislavského samosprávneho kraja v znení Všeobecne záväzného nariadenia Bratislavského samosprávneho kraja č. 4/2023 o bližších podmienkach poskytovania sociálnych služieb, o spôsobe určenia úhrady, výške úhrady a spôsobe platenia úhrady za sociálne služby, ktoré sú poskytované zariadeniami sociálnych služieb v zriaďovateľskej pôsobnosti Bratislavského samosprávneho kraja


















Bratislava
február 2024
Všeobecne záväzné nariadenie 
Bratislavského samosprávneho kraja

č. .../2024
zo dňa ............. 2024

ktorým sa mení a dopĺňa Všeobecne záväzné nariadenie Bratislavského samosprávneho  kraja č. 2/2023 zo dňa 31.03.2023 o bližších podmienkach poskytovania sociálnych služieb, o spôsobe určenia úhrady, výške úhrady             a spôsobe platenia úhrady za sociálne služby, ktoré sú poskytované zariadeniami sociálnych služieb v zriaďovateľskej pôsobnosti Bratislavského samosprávneho kraja v znení Všeobecne záväzného nariadenia Bratislavského samosprávneho kraja č. 4/2023 zo dňa 23.06.2023



Zastupiteľstvo Bratislavského samosprávneho kraja podľa § 8 ods. 1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a podľa § 81, § 72 ods. 2 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) vydáva toto všeobecne záväzné nariadenie:


Čl. I

Všeobecne záväzné nariadenie č. 2/2023 zo dňa 31.03.2023 o bližších podmienkach  poskytovania sociálnych služieb, o spôsobe určenia úhrady, výške úhrady a spôsobe platenia úhrady za sociálne služby, ktoré sú poskytované zariadeniami sociálnych služieb v zriaďovateľskej pôsobnosti Bratislavského samosprávneho kraja v znení Všeobecne záväzného nariadenia č. 4/2023 zo dňa 23.06.2023 sa mení a dopĺňa takto: 

1. § 2 znie:

§ 2
Bližšie podmienky formy poskytovania sociálnych služieb 

1. Bratislavský samosprávny kraj (ďalej len “BSK”) v rámci svojej pôsobnosti zriadil, založil 
a kontroluje ZSS, ktoré poskytujú sociálne služby:  
1. v domove sociálnych služieb;
1. v špecializovanom zariadení;
1. v rehabilitačnom stredisku;
1. v zariadení podporovaného bývania;
1. v zariadení pre seniorov;
1. v integračnom centre;
1. službu včasnej intervencie;
1. podporu samostatného bývania;
1. prepravnú službu.

1. ZSS poskytujú prijímateľom sociálnej služby (ďalej len „prijímateľ“) sociálnu službu na čas určitý alebo čas neurčitý.

1. Sociálna služba sa v ZSS poskytuje ambulantnou formou, týždennou pobytovou formou, celoročnou pobytovou formou a terénnou formou. 
1. Pri ambulantnej forme sa sociálna služba poskytuje v pracovných dňoch a v pracovnom čase, najmenej v rozsahu ôsmich hodín ambulantnej prevádzky; menší rozsah poskytovania sociálnej služby možno dohodnúť v zmluve o poskytovaní sociálnej služby na návrh prijímateľa.
1. Pri týždennej pobytovej forme sa neposkytuje sociálna služba počas sobôt a nedieľ, štátnych sviatkov a ďalších dní pracovného pokoja. Po vzájomnej dohode prijímateľa  a ZSS je možné poskytovať sociálnu službu počas štátnych sviatkov a v ďalších dňoch pracovného pokoja, pokiaľ tieto nepredchádzajú bezprostredne sobote alebo nenasledujú bezprostredne po nedeli.
1. Sociálna služba včasnej intervencie sa poskytuje v pracovných dňoch a v pracovnom čase ambulantnou formou, terénnou formou prostredníctvom terénneho programu alebo v kombinácii oboch foriem. 
1. Prepravná služba sa poskytuje terénnou formou v pracovných dňoch a v pracovnom čase. 

1. V § 3 sa vkladá nový bod (8), ktorý znie:
(8) Body (1) a (2) tohto ustanovenia sa nevzťahujú na poskytovanie prepravnej služby. Poskytovateľ prepravnej služby môže poskytnúť prepravnú službu aj bez uzatvorenia písomnej zmluvy.



1. Za § 7 sa vkladá nový § 8, ktorý znie:

§ 8 
Prepravná služba

1. Prepravná služba sa poskytuje fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom alebo fyzickej osobe s nepriaznivým zdravotným stavom s obmedzenou schopnosťou pohybu po rovne alebo po schodoch a obmedzenou schopnosťou orientácie za podmienok ustanovených v  § 42 zákona o sociálnych službách, najmä za účelom:
0. návštevy zdravotníckeho zariadenia,
0. rodinných, kultúrnych, vzdelávacích a občianskych aktivít. 
1. Prepravná služba sa poskytuje fyzickej osobe s trvalým pobytom na území bratislavského kraja. 
1. Podrobnosti o podmienkach poskytovania prepravnej služby a výške úhrady za prepravnú službu písomne určí štatutárny zástupca prepravnej služby vo svojom vnútornom predpise.  

1. V § 9 sa za bod (7) vkladá bod (8), bod (9) a bod (10), ktoré znejú:

1. Body (1) až (3) a body (5) až (7) tohto ustanovenia sa nevzťahujú na fyzickú osobu, ktorej sa poskytuje  prepravná služba. 
1. Úhrada za prepravnú službu sa určí ako súčin počtu kilometrov prepravnej vzdialenosti a výšky úhrady za jeden kilometer prepravnej vzdialenosti. Dĺžka prepravnej vzdialenosti 
sa počíta zo stanovišťa poskytovateľa prepravnej služby do miesta nástupu prepravovanej osoby, prepravy do cieľového miesta určeného prepravovanou osobou a späť do miesta nástupu prepravovanej osoby. Súčasťou úhrady za prepravnú službu je aj stojné.  Za stanovište poskytovateľa prepravnej služby sa považuje sídlo ZSS.
1. Prepravovaná osoba platí úhradu za poskytnutie prepravnej služby vodičovi vozidla prepravnej služby ihneď po vykonaní jazdy v sume určenej poskytovateľom prepravnej služby.

1. §§ 8 až 12 sa označujú ako §§ 9 až 13


Čl. II

1. Všeobecne záväzné nariadenie č. .../2024 bolo v súlade s § 11 ods. 2 písm. a) zákona 
NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, schválené Zastupiteľstvom Bratislavského samosprávneho kraja dňa ........., uznesením č. ..... .


1. Toto všeobecne záväzné nariadenie nadobúda platnosť dňom vyhlásenia a to jeho vyvesením na úradnej tabuli Bratislavského samosprávneho kraja a účinnosť 15. dňom od jeho vyvesenia na úradnej tabuli Bratislavského samosprávneho kraja. 



Bratislava, dňa ............2024



																			Mgr. Juraj Droba, MBA, MA
		      						predseda
						  Bratislavského samosprávneho kraja

